Norweegsch Buhund
De Norweegsch Buhund is en vun de FCI (Nr. 237, Gr. 5, Sek. 3) anerkannt norweegsch Hunnenrass.

Herkunft un Geschichtliches 
De Naam leit sück vun dat norweegsch Woort bu för Kaat, Buernhoff af un wurrd eerstmals in dat 17. Johrhunnert bruukt. In en Wikingergraff vun etwa 900 funnen sück Knaaken vun dissen Hunnentyp. De Buhund un sien Vörfohren weern wenig spezialiseert Hunnen vun norweegsch Buurn un wurrn to dat Veehhöden, to de Jagd un dat Bewaaken vun Huus un Hoff insett. 1943 wurr de Buhund vun de FCI as Rass anerkannt.

Beschrieven 
De Norweegsch Buhund is en bit 46 cm groot, spitzaardig Hund mit en Gewicht van bit to 18 kg. Sien Hoor is dick un völ, hart, aber ehrder glatt anliggend mit dicht Ünnerwull, weetenfarven in völ Schatteeren oder swaart. De Ohren sünd middelgroot, uprecht stahnd un nah vörn richt. De Rute is hooch ansett, fast inrullt, över de Midden vun de Rügg, nich to düchtig sietlich dragen.

Wesen un Gebruuk 
De Buhund gellt as Familienhund, is früendlich, speelt gern un is kinnerleev. He is den Minschen düchtig togedaan, bruukt aber völ Beschäftigung un Upmarksomkeit. De Hunnen bleeken aber düchtig, jedes Ereegnis un jeder Besööker wurrn vun hör kommenteert.

Weblinks 

 Rassestandart bi de FCI

Norwegen
Hunnenrass